El Tívoli ja disposa dels seus banys reformats i en ús per als seus usuaris
2025-07-24

Després d’unes setmanes d’obres, en les quals s’ha dut a terme la remodelació completa dels banys de la segona planta del Centre Cultural Tívoli, aquests banys ja estan en funcionament i poden ser usats per les persones que cada setmana passen pel Tívoli, ja siga per a gaudir del cinema com per a gaudir de qualsevol de les activitats culturals que s’organitzen en ell.

La remodelació dels banys ha sigut integral i, tal com mostren les imatges que acompanyen aquesta informació, el resultat no ha pogut ser millor. S’han utilitzat moderns materials que faciliten també la seua neteja i que fan que hagen guanyat en amplitud i comoditat.

Una acció més de l’Ajuntament de Burjassot per a continuar millorant les seues instal·lacions municipals, pensant sempre a donar el millor servei als seus usuaris i usuàries.